Die Peter-jasie Patriot - Nommer 63
1 April 05
Ek ontmoet toe mos vir Minette! Vir die van julle wat nog nie weet nie, Minette Brink stuur vir my nou en dan van haar lekkerlees artikels. Klik hier om 'n foto van die groot ontmoeting te sien!
Dieselle Minette het ook die volgende aan my gestuur, geniet dit!
EK is nie aldag seker waar die sogenaamde 'eksamenflaters' vandaan kom en of iemand nie maar net die goed opmaak nie.
Maar hoe ookal die geval, dankie aan vriend AW wat my dag met dié e-possie opgekikker het:
"Die negentiende eeu was 'n tyd van baie uitvindsels. Mense het opgehou om met die hand te reproduseer en met masjiene begin reproduseer.
Die uitvinding van die stoomboot het 'n netwerk van riviere laat ontstaan.
Johann Bach het baie musiekkomposisies geskryf en ook baie kinders. Hy is dood sedert 1750 tot vandag toe.
Bach was die beroemdste komponis in die wêreld en Händel was ook. Händel was half-Duits, half-Italiaans en half-Engels. Hy was 'n baie groot man.
Moses het die Hebreeuse slawe na die Rooi See gelei waar hulle ongesuurde brode gebak het, dit is brood wat sonder enige bestanddele gemaak is.
Moses het die berg Sianied uitgeklim om die tien gebooie te kry.
Salomo het driehonderd vroue en sewehonderd byekorwe gehad.
Die Grieke was 'n hoogs gekulde veervolk en sonder hulle sou ons nie 'n geskiedenis gehad het nie. Die Grieke het ook mites gehad.
'n Mite is 'n motwyfie.
Sokrates was 'n beroemde Griekse wydsheid wat rondgeloop en mense raad gegee het. Hy is dood aan 'n oordosis willekeur.
Ná sy dood het sy loopbaan dramaties agteruitgegaan.
In die ou Olimpiese Spele het die Grieke kaal resies gehardloop en disnis gegooi.
Julius Caesar het homself op die slagvelde van Gallië onderskryf.
Toe hy doodgaan, het hy gesê: 'En toe, Boetie?'
Johanna van Arkel het van 'n stapel brandwonde gesterf.
Koning Elizabeth was 'n sukses. Sy het haar volk se probleme aangetrek en wanneer sy haar so aangetrek het voor haar soldate, het hulle almal geskree: 'Hoera!'
Dit was 'n tydperk van groot uitvindsels en ontdekkings.
Gutenberg het die wynpers en die Bybel uitgevind.
Nog 'n belangrike uitvindsel was die bloedsomloop.
Peter Stuyvesant is 'n geskiedkundige figuur, want hy het sigarette uitgevind en begin rook.
Die grootste skrywer van die Renaissance was William Shakespeare.
Hy is in die jaar 1564 gebore en party mense dink dit was op sy verjaardag.
Hy het nooit geld gemaak nie, en is net beroemd oor die toneelstukke wat hy geskryf het. Hy het tragedies, komedies en historektomieë geskryf.
Romeo and Juliet is een voorbeeld.
Abraham Lincoln het Amerika se grootste presedent geword. Lincoln se ma is dood toe sy nog 'n babatjie was en hy is gebore in 'n houthut wat hy met sy eie hande gebou het.
Hy is later doodgeskiet deur John Wilkes Booth, wat hulle sê 'n mal akteur was. Dit het Booth se loopbaan heeltemal geruïneer.
Beethoven het musiek geskryf al was hy doof.
Hy was só doof dat hy harde musiek geskryf het. Hy het ver in die woude gaan loop selfs al het almal na hom geroep.
Louis Pasteur het 'n manier uitgevind om dol honde gesond te maak.
Charles Darwin was 'n natuurkundige wat die Organ of the Species geskryf het."
Daar het jy dit nou.
KAMMANUUS OP DIE KKNK!
Onsdorp het vanjaar sy eie verteenwoordiger by die Klein Karoo Nasionale Kunstefees op Oudtshoorn!
Barbara Potgieter sal jou daagliks hier op die hoogte hou van gebeure op die Volstruisdorp – maak dit een van jou daaglikse afsprake, al is jy nie 'n groot kuns-mens nie! Kliek hier vir jou kultuurinspuiting:
In die laaste tyd lees ek baie van Blogs of Weblogs. In Afrikaans is dit glo 'n webjoernaal. Dit 'n baie maklike (en gratis) manier om 'n webblad te skep wat almal wat toegang tot die Internet het kan sien. Natuurlik moes ek toe ook een probeer aanmekaarslaan. Klik hier om my Blog te bekyk. Lewer gerus kommentaar deur op comments te klik en maak jou keuse op my KKNK meningspeiling. Om jou eie Blog te skep, gaan kyk by Blogger.com
Ons was toe Marico Bosveldfees toe gewees. Die tuisgebakte brood met varkvet daarop en dan met kaiings oorlaai was alleen die trippie van meer as 200 km werd. Ons was miskien nie lank genoeg daar gewees nie maar dit was vir my maar soos enige ander kerkbasaar, nogal in die kerkgronde ook! Seker daarom dat daar nie op die terrein mampoer te proe of te koop was nie.
Fotos op my Webjoernaal, sien hierbo.
As ek vir jou twee hasies gee, en nog twee hasies en nog twee, hoeveel sal jy hê?
Jannie: Sewe, meneer.
Onderwyser: Nee, luister mooi. As ek vir jou twee hasies gee, en nog twee en nog twee, hoeveel hasies sal jy hê?
Onderwyser: Kom ek stel dit anders. As ek vir jou twee appels gee, en nog twee en nog twee, hoeveel appels sal jy hê?
Ondrwyser: Mooi so. Nou as ek vir jou twee hasies gee en nog twee
en nog twee, hoeveel hasies sal jy hê?
Onderwyser: Hoe op aarde kom jy by sewe uit?
Jannie: Ek het al 'n hasie by die huis.
Hier is nog 'n njammies klinkende potjieresep. Probeer dit gerus
1/2 groen soetrissie, grof gekap
Los die aftrekselblokkies in die kookwatr op. Meng die res van die bestanddele vir die sous en boeg dit by. Hou die sous eenkant.
Verhit die botter en olie oor matige hitte en verbruin die hoender daarin. Voeg die spekvleis by en soteer dit 3 minute lank. Voeg die brandewyn en knoffel by. Roer dit deur en moet daarna nie weer roer nie. Strooi die uie, soetrissie en selderu oor die hoender en plaas daarnedie aartappled en wortels bo-op. Giet die sous oor: Plaas die deksel op en lat dit 1 duur lank prut. Voeg kookwater by indien nodig. Bedek dit en laat prut dit 20 minutes lank. roer dit net voor bediening en strooi pietersielie oor.
9 April - Vriende van Boeremusiek: Eerste byeenkoms by Voortrekker Monument.
Ons volgende projek is natuurlik Boeremusiekvriende se eerste byeenkoms by die Voortrekker Monument op 9 April! Ek vertrou dat julle almal die datum in groot rooi letters aangeteken het en ons wag angstig op musikante wat wil deelneem. Ons het klaar nuus dat 'n groep van Danette Smith se jongmense tradisionel boeredanse gaan doen. Danette doen groot werk onder die kinders om die boeredanse te laat herleef en ons sien uit daarna om haar as Boeremusiekvriendin te verwelkom!
30 April - Manie Erasmus: Dans by Voortrekker Monument
28 Mei - Vrystaat : Witwarm winteropskopdans
Elsabe en haar groepie vrywilligers is alweer besig om die volgende kinderkamp te reël, hier is haar epos. Kontak aseblief vir Elsabe as julle op haar poslys wil kom, kontakbesonderhede onder aan.
Ek hoop dat almal my terugvoer oor die seunskamp gekry en geniet het. Van die foto's is op die website - gaan loer gerus www.danvillehulp.co.za
hey thereOns volgende kamp sal net na die skoolvakansie wees die naweek van 8-10 April. Hierdie kamp sal vir die Elandspoort dogters wees (hulle het nog nooit gekamp nie!) Daar is ongeveer 52 meisies. (Saam met die fasiliteerders ± 60 persone)
Die benodighede sal dieselfde wees as die vorige kampe.
Om die kamp moontlik te maak het ons weer R250 per persoon nodig (± 60 persone - fasiliteerders, toesighouers en kinders - alles ingesluit)
Ons kan net soveel kinders laat gaan kamp as wat ons borge voor kry. Indien jy nou die vorige keer 'n kind wou borg maar toe dalk net te laat was daarvoor - nou is die geleentheid weer daar om 'n groot verskil in 'n dogter se lewe te maak.
Vir die wat eerder kan help met die ander benodighede - ons sal die volgende nodig hê:-
Vleis om te braai (Vrydag en Saterdag aand)
Roomys en horinkies
Toiletware vir seuns
Flits en batterye
500ml Waterbottel (springwater)
Moet asb nie skrik as julle na die benodighede kyk nie - onthou al skenk jy net een artikel/bestandeel maak dit al klaar 'n groot verskil.
Versprei maar asb soos in die verlede hierdie briefie na al julle vriende en familie - op hierdie manier kan ons soveel
meer mense bereik en 'n groter verskil in ons minderbevoorregte kindertjies se lewens maak.
Ek hou die pos dop vir sommer baie goeie nuus.
Onthou om op die webwerf na die seunskamp se foto's te gaan kyk. www.danvillehulp.co.za
Liddorings - druk aspirienpil stukkend en maak 'n salf met bietjie Vaseline. Sit dit op die liddoring en plak toe. Herhaal as die liddoring oud en hard is.